יובל וגנר

alt=יובל וגנר יו"ר עמותת נגישות ישראל|ממוזער|יובל וגנר יו"ר עמותת נגישות ישראל
[250px|ממוזער|יובל וגנר עם [נשיא מדינת ישראל|נשיא המדינה ראובן ריבלין במשכן הכנסת, יולי 2019]]
**יובל וגנר** (נולד ב-6 בפברואר 1965) הוא פעיל חברתי למען אנשים עם מוגבלויות, מייסד ויו"ר עמותת נגישות ישראל וקצין לשעבר בחיל האוויר הישראלי.

## ביוגרפיה
וגנר נולד ב-6 בפברואר 1965, בנו של דן וגנר, שנפצע בתאונת אימונים אחרי מבצע קדש, והכיר את אמו של וגנר, אחות במקצועה, במחלקת שיקום. שני אחים במשפחה. הוא הבכור. גדל ברמת השרון, למד בתיכון רוטברג. ב-1983 התגייס לקורס טיס, אותו סיים ב-1986 כטייס במגמת מסוקי קרב. טס בטייסת הלהטוטים MD 500 דיפנדר ובהמשך בטייסת 160 - טייסת מסוקי קרב AH-1 קוברה.

ב-18 במרץ 1987, במהלך טיסת אימונים התרסק המסוק עקב תקלה טכנית דרומית לבית שאן. וגנר נפצע קשה ונשאר משותק מהצוואר ומטה ומרותק לכיסא גלגלים לצמיתות. ב-1988, לאחר שנת שיקום, חזר לשירות פעיל ביחידת ממד"ס, עבר קורס תכנות של ממר"ם ושירת במגוון תפקידי פיקוד, ניהול וייזום פרויקטים. החל מ-2004 ועד שחרורו מהצבא בסוף 2014, עסק בניהול פרויקטים.

החל מ-2012 וגנר עורך ומשדר תוכנית שבועית ברדיו אינטרנט "נגישות פלוס ברשת".

וגנר גרוש, מתגורר בהוד השרון עם שלושת ילדיו.

## עמותת נגישות ישראל
ב-1999 ייסד וגנר יחד עם רני בנימיני את עמותת נגישות ישראל, העוסקת בקידום הנגישות ושילוב אנשים עם מוגבלות ומשפחותיהם בחברה בישראל. העמותה מקדמת מודעות, יוזמת חקיקה ומייעצת בהנגשת מקומות. כמו כן, היא מטפלת בכאלף תלונות בשנה על קשיים בנגישות, נגישות ישראל הוקמה בעידודו של עזר ויצמן, נשיא המדינה דאז. אירוע ההשקה התקיים בבית הנשיא.

## פעילות ציבורית
וגנר מונה למגוון תפקידים ציבוריים, ביניהם:
*ב-2006 - חבר בפורום היזמים החברתיים העולמי של הפורום הכלכלי העולמי – שוואב, ב-2005 לחבר במועצה הלאומית לשיקום - משרד הבריאות.
*ב-2007 - חבר במועצה הלאומית לטכנולוגיה – משרד האוצר.
*ב-2007 - חבר ועדה מייעצת לרשם מורשי נגישות (מבנים תשתיות ושרות) – משרד התמ"ת וכחבר ועדה מייעצת לרשם מורשי נגישות שרות – משרד התמ"ת.
*ב-2012 - חבר בוועדה הטכנית של מכון התקנים הישראלי.
*ב-2012 - חבר מועצה ציבורית באוניברסיטה הפתוחה.

## פרסים
*2004 - פרס מועדון העסקים "כנפי הזהב" – למיזם חברתי
*2006 - פרס מוביל החדשנות החברתית – גלובס, קרן שוואב, הפורום הכלכלי העולמי.
*2009 - אות הוקרה מרכז הבנייה הישראלי.
*2010 - פרס זוסמן-ג'וינט למצוינות בתחום השירותים החברתיים בישראל
*2010 - מאה המשפיעים לטובה של מגזין TheMarker.
*2011 - אות הוקרה מאת קבוצת פישמן רשתות לעשור פעילות לקידום הנגישות
*2011 - אות הוקרה מאת קרן ריק הנסן קנדה על "Different Makers" על מצוינות גלובלית.
*2012 - אות הנשיא למתנדב
*2014 - אות המופת על תרומה לביטחון חברתי- כנס שדרות לחברה לחברה וידידות.
*2015 - אות התאגידים העירוניים
*2017 - אות השיקום למופת אגף השיקום משרד הביטחון
*2017 - פרס הנרי ויסקארדי להישגים - Henry Viscardi Achievement Award מטעם מרכז ויסקארדי ניו יורק, לקידום המודעות ואיכות החיים של אנשים עם מוגבלות.
*2018 – תואר עמית כבוד, המרכז האקדמי רופין.

## לקריאה נוספת
* אריאל להמן ואלדד רפאלי, **24/7 - ישראלים מעוררי השראה**, תל אביב: הוצאת מטר, עמ' 136–145.

## קישורים חיצוניים

* אתר עמותת נגישות ישראל
* 
* 
* 
* 
* חיים ריבלין, כתבה על יובל וגנר ועמותת נגישות ישראל, ערוץ 2
* 
* שידורי הרדיו של "נגישות פלוס ברשת" של יובל וגנר ברדיו גלגלים ברשת ICAST
* אוסף כתבות של יובל וגנר

## הערות שוליים

קטגוריה:טייסי חיל האוויר הישראלי
קטגוריה:סגני-אלופים בחיל האוויר
קטגוריה:נכי צה"ל
קטגוריה:פעילים חברתיים ישראלים
קטגוריה:זוכי פרס זוסמן-ג'וינט
קטגוריה:מעוטרי אות הנשיא להתנדבות
קטגוריה:יושבי ראש ונשיאי עמותות
קטגוריה:בוגרי בית ספר אמירים (רמת השרון)
קטגוריה:בוגרי תיכון רוטברג (רמת השרון)
קטגוריה:בוגרי המסלול האקדמי המכללה למינהל
קטגוריה:ישראלים שנולדו ב-1965